open-index/open-wikipedia-markdown huggingface dataset:
মোহাম্মদ আসাদুজ্জামান (মাদারীপুরের শিক্ষাবিদ)

**অধ্যাপক মোহাম্মদ আসাদুজ্জামান** (জন্ম: ১ জানুয়ারি ১৯৩৭) হলেন একজন বাংলাদেশী অধ্যাপক ও গবেষক। তিনি বিভিন্ন সময় প্রশাসনিক সংস্কার ও জনপ্রশাসন সংক্রান্ত বেশ কিছু পরামর্শ দিয়েছিলেন সরকারকে যেগুলোর কিছু কিছু পরামর্শ বিভিন্ন সময় গৃহীত হয়েছে এবং জনপ্রশাসন সংক্রান্ত অনন্য অবদানের জন্য ২০১৭ সালে তিনি স্বাধীনতা পুরস্কার লাভ করেন।

## জন্ম ও পারিবারিক পরিচিতি
আসাদুজ্জামান ১৯৩৭ সালের ১ জানুয়ারি তদাননীত ব্রিটিশ ভারতের বেঙ্গল প্রেসিডেন্সির (বর্তমানঃ বাংলাদেশ) মাদারীপুরের কালকিনীর সাহেবরামপুরের সাহেবরামপুর গ্রামে জন্মগ্রহণ করেন। তার পিতার নাম আব্দুর রহমান রাঢ়ি ও মাতা জোবেদা খাতুন। ছয় ভাই দুই বোনের মধ্যে সবার বড় আসাদুজ্জামান কিশোর বয়সেই প্রতিবেশী মনোয়ারা বেগম বুনুর সাথে বিবাহ বন্ধনে আবদ্ধ হন। তাদের পাঁচ পুত্র ও দুই কন্যা সন্তান রয়েছে।

## শিক্ষাজীবন
তিনি মাদারীপুরের ইউনাইটেড ইসলামিয়া হাইস্কুল থেকে ১৯৫২ সালে মাধ্যমিক, সরকারি নাজিমউদ্দিন কলেজ থেকে ১৯৫৪ সালে উচ্চমাধ্যমিক এবং ১৯৫৮ সালে ঢাকা বিশ্ববিদ্যালয় থেকে বাংলায় সন্মানসহ স্নাতকোত্তর ডিগ্রি অর্জন করেন।

## কর্মজীবন
আসাদুজ্জামানের কর্মজীবন শুরু হয় ১৯৫৮ সালে ময়মনসিংহের নাসিরাবাদ কলেজে প্রভাষক হিসাবে যোগদানের মাধ্যমে। এরপর আনন্দমোহন কলেজ, বরিশালের ব্রজমোহন (বিএম) কলেজ, ঢাকার জগন্নাথ কলেজ (বর্তমানঃ জগন্নাথ বিশ্ববিদ্যালয় এবং রংপুরের কারমাইকেল কলেজে দীর্ঘকাল অধ্যাপনা করেন। পরবর্তীতে তিনি মাদারীপুরের সরকারি নাজিমুদ্দিন কলেজ, কুমিল্লা সরকারি ভিক্টোরিয়া কলেজ, নরসিংদী সরকারি কলেজ ও টাঙ্গাইলের করটিয়া সা’দত কলেজে অধ্যক্ষ হিসেবে দায়িত্ব পালন করে জাতীয় শিক্ষা ব্যবস্থাপনা একাডেমির (নায়েম) পরিচালক হিসেবে কর্মরত থেকে ১৯৯৩ সালে অবসর গ্রহণ করেন। ২০১৬ সালে বাংলাদেশ হিউম্যানিস্ট পার্টি-বিএইচপি'র চেয়ারম্যান নির্বচিত হন এবং চেয়ারম্যান হিসেবে দলটির রাজনৈতিক নেতৃত্ব দিয়ে আসছেন।

## গ্রন্থ
তার লেখা দুটি গ্রন্থ হল:
* *প্রশাসন কাঠামো ও সিস্টেমে রূপান্তর: প্রেক্ষিত বাংলাদেশ*
* *ঔপনিবেশিক প্রশাসন কাঠামো: প্রেক্ষিত বাংলাদেশ*

;অনূদিত গ্রন্থ 
* *কোম্পানি আমলের ঢাকা*
* *বাংলার সামাজিক ও সাংস্কৃতিক ইতিহাস* (প্রথম ও দ্বিতীয় খণ্ড)

## পুরস্কার ও সম্মননা
তিনি জনপ্রশাসনে অনন্য অবদানের স্বীকৃতি স্বরূপ ২০১৭ সালে স্বাধীনতা পুরস্কার লাভ করেন।

## তথ্যসূত্র

## বহিঃসংযোগ
* রকমারী-তে মোহাম্মদ আসাদুজ্জামানের পুস্তকাবলী।

বিষয়শ্রেণী:১৯৩৭-এ জন্ম
বিষয়শ্রেণী:জনপ্রশাসনে স্বাধীনতা পুরস্কার বিজয়ী
বিষয়শ্রেণী:মাদারীপুর জেলার ব্যক্তি
বিষয়শ্রেণী:জগন্নাথ কলেজের শিক্ষক
বিষয়শ্রেণী:আনন্দ মোহন কলেজ, ময়মনসিংহের শিক্ষক
বিষয়শ্রেণী:সরকারি ব্রজমোহন কলেজের শিক্ষক
বিষয়শ্রেণী:কারমাইকেল কলেজ, রংপুরের শিক্ষক
বিষয়শ্রেণী:নরসিংদী সরকারি কলেজের অধ্যক্ষ
জুম করপোরেশন

**জুম করপোরেশন** (**জুম, একটি [[পেপ্যাল]] সেবা** নামেও পরিচিত) হলো ডিজিটাল পদ্ধতিতে অর্থ আদান-প্রদান অথবা বিদেশ থেকে অর্থ আনার একটি পদ্ধতি। এর মাধ্যমে যুক্তরাষ্ট্র থেকে ৫২টি দেশে অর্থ পাঠানো এবং মোবাইলের মাধ্যমে বিভিন্ন ধরনের বিল পরিশোধের সুযোগ রয়েছে। যেসব দেশে এ সেবাটি চালু আছে তারমধ্যে উল্লেখযোগ্য দেশ হচ্ছে বাংলাদেশ, চীন, ভারত, জার্মানি, পাকিস্তান, ইতালি, অস্ট্রলিয়া, মেক্সিকো এবং ফিলিপাইন। এ প্রতিষ্ঠানটি ২০০১ সালে প্রতিষ্ঠিত হয়। যুক্তরাষ্ট্রের সান ফ্রান্সিসকো ভিত্তিক প্রতিষ্ঠানটির আরেকটি অফিস রয়েছে গুয়েতেমালা শহরে। ২০১৫ সালের ১ জুলাই প্রতিষ্ঠানটিকে ১.০৯ বিলিয়ন ডলারে অধিগ্রহণ করে নেয় পেপ্যাল।  ২০১৫ সালের নভেম্বর এ অধিগ্রহণ সম্পন্ন হয়।

## অর্থ পাঠানো সেবা
জুম বিশ্বের বিভিন্ন দেশে এক ব্যক্তি থেকে অন্য ব্যক্তির কাছে অর্থ আদান-প্রদানের সুবিধা দিচ্ছে। ডেস্কটপ/ল্যাপটপ কিংবা মোবাইল সাইট এবং মোবাইল অ্যাপের মাধ্যমে এ অর্থ আদান-প্রদান করা যায়।

## পেপ্যালের অধিগ্রহণ
২০১৫ সালের ১ জুলাই প্রতিষ্ঠানটিকে ১.০৯ ডলারে অধিগ্রহণ করে নেয় পেপ্যাল। ২০১৫ সালের নভেম্বর এ অধিগ্রহণ সম্পন্ন হয়।

## তথ্যসূত্র

## বহিঃসংযোই
*Xoom.com প্রাতিষ্ঠানিক ওয়েবসাইট
*জুমের মাধ্যমে যেসব জায়গা থেকে অর্থ নেয়া যায়
*জুম বিল পে
*জুমের মাধ্যমে মোবাইলে রিচার্জ

বিষয়শ্রেণী:পেপ্যাল
বিষয়শ্রেণী:সান জোসে, ক্যালিফোর্নিয়া ভিত্তিক প্রতিষ্ঠান সমূহ
বিষয়শ্রেণী:২০০১ সালে প্রতিষ্ঠিত প্রতিষ্ঠানসমূহ
বিষয়শ্রেণী:ইলেকট্রনিক কমার্স
বিষয়শ্রেণী:বৈদেশিক মুদ্রাবদল প্রতিষ্ঠান
বিষয়শ্রেণী:মার্কিন যুক্তরাষ্ট্রের ইন্টারনেট কোম্পানি
বিষয়শ্রেণী:মোবাইল পেমেন্টস
বিষয়শ্রেণী:অনলাইন পেমেন্ট
বিষয়শ্রেণী:তথ্যপ্রযুক্তি প্রতিষ্ঠান
বিষয়শ্রেণী:পেমেন্ট সেবা প্রদানকারী
বিষয়শ্রেণী:সান ফ্রান্সিস্কো ভিত্তিক কোম্পানি
বিষয়শ্রেণী:মার্কিন যুক্তরাষ্ট্রের আর্থিক সেবাদানকারী কোম্পানি
বিষয়শ্রেণী:২০১৫-এর অধিগ্রহণ ও একত্রীকরণ
বাহারছড়া ইউনিয়ন

**বাহারছড়া ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* বাহারছড়া ইউনিয়ন, টেকনাফ; (কক্সবাজার জেলা)
* বাহারছড়া ইউনিয়ন, বাঁশখালী; (চট্টগ্রাম জেলা)
ইসলামপুর ইউনিয়ন

**ইসলামপুর ইউনিয়ন** নামে বাংলাদেশে মোট ৮টি ইউনিয়ন রয়েছে। যথা:
* ইসলামপুর ইউনিয়ন, ইসলামপুর; (জামালপুর জেলা)
* ইসলামপুর ইউনিয়ন, ঈদগাঁও; (কক্সবাজার জেলা)
* ইসলামপুর ইউনিয়ন, কমলগঞ্জ; (মৌলভীবাজার জেলা)
* ইসলামপুর ইউনিয়ন, চাঁপাইনবাবগঞ্জ সদর; (চাঁপাইনবাবগঞ্জ জেলা)
* ইসলামপুর ইউনিয়ন, ছাতক; (সুনামগঞ্জ জেলা)
* ইসলামপুর ইউনিয়ন, ডামুড্যা; (শরীয়তপুর জেলা)
* ইসলামপুর ইউনিয়ন, বালিয়াকান্দি; (রাজবাড়ী জেলা)
* ইসলামপুর ইউনিয়ন, রাঙ্গুনিয়া; (চট্টগ্রাম জেলা)

## আরও দেখুন
* ইসলামপুর পশ্চিম ইউনিয়ন; (কোম্পানীগঞ্জ, সিলেট)
* ইসলামপুর পূর্ব ইউনিয়ন; (কোম্পানীগঞ্জ, সিলেট)
* চর ইসলামপুর ইউনিয়ন; (বিজয়নগর, ব্রাহ্মণবাড়িয়া)
আমেরিকান লাইফ (গান)

***আমেরিকান লাইফ*** মার্কিন সঙ্গীত শিল্পী ম্যাডোনা-এর নবম গানের অ্যালবাম *আমেরিকান লাইফ*-এর একটি গান। এই গানটি ম্যাডোনা এবং অন্যআরেকজন সঙ্গীত শিল্পী লিখেছেন এবং প্রযোজনা করেছেন। গানটি সর্বপ্রথম বের করা হয় যুক্তরাষ্ট্রে ২০০৩ সালে। মুক্তি পরেই এটি সমালোচনার সম্মুখিন হয় এবং সঙ্গীত সমালোচকরা গানটি তেমন কোনো প্রশংসা করেননি।

## রচনা ও ইতিহাস
*আমেরিকান লাইফ* গানটি দুইজন সঙ্গীত শিল্পী যৌথভাবে লিখেছেন এবং প্রযোজনা করেছেন। গানটি সর্বপ্রথম বের করা হয় ২০০৩ সালের ৮ এপ্রিল যুক্তরাষ্ট্রে।

## আরও দেখুন
* হলিউড (গান)
* ডাই অ্যানাদার ডে (গান)

## তথ্যসূত্র

## বহিঃসংযোগ

বিষয়শ্রেণী:২০০৩-এর গান
বিষয়শ্রেণী:ম্যাডোনার গান
বিষয়শ্রেণী:ডেনমার্কের শীর্ষ একক
বিষয়শ্রেণী:যুদ্ধবিরোধী গান
বিষয়শ্রেণী:মার্কিন লোক গান
বিষয়শ্রেণী:জর্জ ডব্লিউ. বুশের সাংস্কৃতিক চিত্রায়ণ
জালালাবাদ ইউনিয়ন

**জালালাবাদ ইউনিয়ন** নামে বাংলাদেশে মোট ৪টি ইউনিয়ন রয়েছে। যথা:
* জালালাবাদ ইউনিয়ন, কক্সবাজার সদর; (কক্সবাজার জেলা)
* জালালাবাদ ইউনিয়ন, কলারোয়া; (সাতক্ষীরা জেলা)
* জালালাবাদ ইউনিয়ন, গোপালগঞ্জ সদর; (গোপালগঞ্জ জেলা)
* জালালাবাদ ইউনিয়ন, সিলেট সদর; (সিলেট জেলা)

## আরও দেখুন
* জালালাবাদ ওয়ার্ড –– চট্টগ্রাম সিটি কর্পোরেশনের একটি ওয়ার্ড।
চট্টগ্রাম জেলার সরকারি শিক্ষাপ্রতিষ্ঠানের তালিকা

এটি **[[চট্টগ্রাম জেলা]]র সরকারি শিক্ষাপ্রতিষ্ঠানের তালিকা**। চট্টগ্রাম জেলায় অবস্থিত সরকারি শিক্ষাপ্রতিষ্ঠানসমূহ এখানে তালিকাভূক্ত।

## বিশ্ববিদ্যালয়

## মেডিকেল ও নার্সিং কলেজ

## বিশেষায়িত সরকারি কলেজ

## সামরিক

## কলেজ
;শহরের ভিতরে 

;শহরের বাইরের

## বিদ্যালয়
### চট্টগ্রাম শহরের অভ্যন্তরে

### চট্টগ্রাম শহরের বাইরে

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলা
বিষয়শ্রেণী:জেলা অনুযায়ী বাংলাদেশের শিক্ষাপ্রতিষ্ঠানের তালিকা
সাচার উচ্চ বিদ্যালয়

**সাচার উচ্চ বিদ্যালয়** চাঁদপুর জেলার কচুয়া উপজেলার ঢাকা-কচুয়া মহাসড়কের সাচার বাজারের পার্শ্বে মনোরম পরিবেশে অবস্থিত। বর্তমানে ৩টি পাকা ও ২টি সেমিপাকা ভবনে পাঠদান  এবং ছাত্রদের থাকার জন্য  একটি ছাত্রাবাস রয়েছে। এটি চাঁদপুর জেলার প্রাচীনতম একটি বিদ্যাপিঠ।

## প্রতিষ্ঠাকাল
 বিদ্যালয়টি ১৯১৬ সালের পহেলা জানুয়ারী প্রতিষ্ঠা লাভ করে।

## ইতিহাস
তৎকালীন সাচার এলাকার কয়েকজন শিক্ষানুরাগী জমিদার শ্রেণির লোকদের সম্মিলিত প্রচেষ্টায় গড়ে ওঠে। স্কুলের প্রথম সম্পত্তিদাতা বায়েক গ্রামের জমিদার “মাইচ রায়”।  তার দান করা সম্পত্তির পরিমাণ ৬৮ শতক। বর্তমানে বিদ্যালয়ের সম্পত্তির পরিমাণ দুই একর ৫২ শতক। ১৯১৬ সালে বিদ্যালয়টির কার্যক্রম শরু হলেও ১৯১৭ সালে কলকাতা বিশ্ববিদ্যা্লয় থেকে স্বীকৃতি লাভ করে । ধীরে-ধীরে শিক্ষার আলো জ্বালিয়ে ১০২ বছরে পা দিলো  বিদ্যালয়টি । এটি ১৯৮৪ সালে এমপিও ভূক্ত করা হয়।

## শিক্ষা ব্যবস্থা
বিদ্যালয়টিতে ৬ষ্ঠ-১০ম শ্রেণী পর্যন্ত সাধারণ শিক্ষার পাশা-পাশি এস এস সি ভোকেশনাল শিক্ষা ব্যবস্থা চালু রয়েছে।

## শিক্ষক ও কর্মকর্তা
বিদ্যালয়টিতে বর্তমানে ৩২জন শিক্ষক-কর্মচারী রয়েছে। তার মধ্যে ১৯জন এমপিওভূক্ত শিক্ষক, ৬জন কর্মচারী ও ৭জন  খন্ডকালীন শিক্ষক রয়েছে।

## ছাত্র-ছাত্রীর সংখ্যা( শ্রেণীভিত্তিক)
বিদ্যালয়ে ৮৩৯ জন ছাত্র এবং ৯৮৮জন ছাত্রীসহ মোট শিক্ষার্থীর সংখ্যা ১৮২৭ জন ।  ৬ষ্ঠ শ্রেনীতে মোট ছাত্র-ছাত্রীর সংখ্যা ৫২৯জন। তার মধ্যে ২৫৮জন ছাত্র এবং ২৭১জন ছাত্রী। ৭ম শ্রেনীতে মোট ছাত্র-ছাত্রীর সংখ্যা ৪৩৪জন। তার মধ্যে ১৮৪ জন ছাত্র ও ২৫০জন ছাত্রী। ৮ম শ্রেনীতে ১৪০জন ছাত্র ও ১৯৮জন ছাত্রী ।৯ম শ্রেনীতে মোট ছাত্র-ছাত্রীর সংখ্যা ১৬৩ জন। তার মধ্যে ছাত্র সংখ্যা ৮৯জন ও ছাত্রী সংখ্যা ১০৪জন। ১০ শ্রেনীতে ৯১জন ছাত্র ও ৮৪জন ছাত্রীসহ মোট শিক্ষার্থী ১৭৫ জন। এছাড়া ভোকেশনালে মোট শিক্ষার্থী সংখ্যা ১৫৮জন। তার মধ্যে ছাত্র ৭৭জন ছাত্র এবং ৮১ জন ছাত্রী।।

## তথ্যসূত্র

বিষয়শ্রেণী:চাঁদপুর জেলার বিদ্যালয়
ভ্রুকুটেশ্বর শিবমন্দির

ভ্রকুকেটেশ্বর শিব মন্দির ভারতের ওড়িশা রাজ্যের ভুবনেশ্বরের পুরাতন শহর যমেশ্বর পাটনায় অবস্থিত। এটা একটি একক গঠনের দেউল ধরনের ভবন। স্থানীয় জনশ্রুতি অনুযায়ী মন্দিরটি কেশরী'দের হাতে নির্মিত হয়।

## অবস্থান
ভ্রুকুটেশ্বর শিব মন্দির ভুবনেশ্বরের পুরাতন শহরে অবস্থিত। লিঙ্গরাজ মন্দির থেকে যমেশ্বর মন্দিরে যাওয়ার পথে বাধেইব্যাংক চকের ডান পাশে এটা পড়ে। মন্দিরটি থেকে তালেশ্বর মন্দির ৪০ মি. পূর্বে,  যমেশ্বর মন্দির ৩০ মি. দক্ষিণ-পূর্বে এবং বক্রেশ্বর মন্দির ৩০ মি. পশ্চিমে অবস্থিত।

## বর্ণনা
ভ্রকুটেশ্বর মন্দিরটি উত্তরমুখী। এটা সামনের উঠোন বা বারান্দাহীন একক গঠনের পীধা দেউল। এখানকার পূজিত দেবতা হচ্ছে চক্রীয় যোনিপীঠের উপর শিবলিঙ্গ।

মন্দিরটি বর্তমানে সরকারের অধীনে রয়েছে। পূর্ব থেকেই এটা আবাসিক মন্দির তাই স্থানীয় জনগণ সৌধটির দেখাশোনা করে থাকে। ধারণা করা হয় মন্দিরটি ১৩ শতকের শেষভাগে গঙ্গা শাসকদের নির্মিত। এটা কলিঙ্গ স্থাপত্যশৈলীতে নির্মাণ করা হয়। মন্দির চত্ত্বরের দক্ষিণ, পূর্ব ও পশ্চিমে দেয়ালঘেরা এবং উত্তরাংশে একটি প্রাচীন কূয়া আছে। মন্দিরটিতে ৫৩ জন পার্শ্ব দেবতা রয়েছে।

## স্থাপত্যশৈলী
কলিঙ্গশৈলীতে ল্যাটেরাইট দিয়ে মন্দিরটি নির্মাণ করা হয়েছে। মন্দিরটিতে একটি বর্গাকার বিমান রয়েছে যার উচ্চতা ৫.০৩ মি.।  এর তিনটি ভাগ আছে। বড় অংশের উচ্চতা ২.০৩ মি. এবং গান্ধি অংশের উচ্চতা ৩.০ মি.।  মস্তক অংশটি ভেঙে পড়েছে। দরজার কপাট ১.৭ মি. দৈর্ঘ্য এবং ০.৭০ মি. প্রশস্ত।

## আরও দেখুন
* ভুবনেশ্বরের মন্দিরের তালিকা।

## তথ্যসূত্র

## বহিঃসংযোগ
* 

বিষয়শ্রেণী:শিব মন্দির
বিষয়শ্রেণী:ভুবনেশ্বরের হিন্দু মন্দির
বিষয়শ্রেণী:ওড়িশার মন্দির
বিষয়শ্রেণী:১৩শ শতাব্দীর হিন্দু মন্দির
বিষয়শ্রেণী:ওড়িশার শিব মন্দির
রংগমালা

***রংগমালা*** গীতিকা ১৯৬৭ সালে সংগৃহীত। সিলেটের বিশ্বনাথ উপজেলার কাজির গাও নিবাসী আজেফর আলীর থেকে সংগ্রহ। বাংলা একাডেমীর নিয়মিত সংগ্রাহক চৌধুরী গোলাম আকবর এটি সংগ্রহ করেন। রংগমালা পালার রচয়ীতা কে জানা যায়নি। গায়েন আজেফর আলী ২৫ বছর বয়সে গীতিকাটি কণ্ঠস্ত করে ছিলেন। সংগ্রহকাল পর্যন্ত তার বয়স হয়েছিল ৪৫ বৎসর। এই পালা প্রধান ভূমিকায় অনুপ্রেরণা রমণী। নারী রূপ যৌবনে উম্মাদ হয়ে অবৈধ ভোগ বিলাশ ভিত্তিতে রচিত এ গীতিকা।

## কাহিনী
জমিদার চন্দ্রনারায়ণের এক কৃষক কন্যার নাম রংগমালা। রুপে-গুনে অতুলনীয় রংগমালার বিয়ে হয় সম্পন্ন কৃষকের সাথে। বিয়ের পরে স্বামীর কুৎসিৎ চেহারা এবং কূঁজো অবস্থা লক্ষ করে রংগমালা খুব বিমর্ষ হয়। কিন্তু বাবার মান-মর্যাদার প্রশ্নে এ বিয়েকে মেনে নেয়। সিলেটের আঞ্চলীক ভাষায় রচিত গীতিকার পংক্তিতে আছে - 

## তথ্যসূত্র

বিষয়শ্রেণী:সিলেট গীতিকা
বিষয়শ্রেণী:বাংলাদেশের লোকসংস্কৃতি
বিষয়শ্রেণী:কাব্য
বিষয়শ্রেণী:বাংলা সাহিত্য
বিষয়শ্রেণী:সিলেটি সাহিত্য
সাইফুল ইসলাম

**মোহাম্মদ সাইফুল ইসলাম খান** (জন্ম: ১৪ এপ্রিল, ১৯৬৯) সাবেক বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের সদস্য ছিলেন তিনি। তিনি ঘরোয়া প্রথম-শ্রেণীর ক্রিকেটে ঢাকা বিভাগের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলিং করতেন।

## খেলোয়াড়ী জীবন
১৯৮৯ সালে বাংলাদেশ জাতীয় অনূর্ধ্ব-১৯ দলের পক্ষে খেলেন। ১৯৯০ থেকে ১৯৯৭ সাল পর্যন্ত অনিয়মিতভাবে জাতীয় দলের সদস্যরূপে ৭টি একদিনের আন্তর্জাতিকে অংশ নেয়ার সৌভাগ্য ঘটে তার।

৩১ ডিসেম্বর, ১৯৯০ তারিখে কলকাতার ইডেন গার্ডেন্সে শ্রীলঙ্কার একদিনের আন্তর্জাতিকে অভিষেক ঘটে সাইফুল ইসলামের।

১৯৯৫ সালে শারজায় অনুষ্ঠিত ওডিআইয়ে স্মরণীয় বোলিংশৈলী প্রদর্শনে সক্ষমতা দেখান। শ্রীলঙ্কার বিপক্ষে ৪/৩৬ বোলিং পরিসংখ্যান দাঁড় করান। এরফলে প্রথমবারের মতো ওডিআইয়ে বাংলাদেশ দল প্রতিপক্ষকে অল-আউট করতে সক্ষম হয়।

## আইসিসি ট্রফি
১৯৯৭ সালের আইসিসি ট্রফি বিজয়ী বাংলাদেশ দলের অন্যতম সদস্য ছিলেন সাইফুল ইসলাম।

তবে, একদল উদীয়মান মিডিয়াম পেসারের আবির্ভাবে খুব শীঘ্রই জাতীয় দল থেকে বিদায় নিতে হয় তাকে।

## তথ্যসূত্র

## আরও দেখুন
* শুভাশিস রায়
* নিয়ামুর রশীদ
* বাংলাদেশ জাতীয় ক্রিকেট দল

## বহিঃসংযোগ
*
*
* ডেইলি স্টার

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:ঢাকা বিভাগের ক্রিকেটার
বিষয়শ্রেণী:ময়মনসিংহের ব্যক্তি
হলিউড (গান)

**হলিউড** আমেরিকান সঙ্গীতশিল্পী এবং গীতিকার ম্যাডোনা-এর নবম অ্যালবাম আমেরিকান লাইফ-এর একটি গান। এই গানটি অ্যালবামের অন্য গান আমেরিকান লাইফের পরে তৈরি করা হয়। গানটি মুক্তি পায় ২০০৩ সালের জুলাই মাসে। গানটি বের হওয়ার পরে বেশ প্রশংসা অর্জন করে।

## রচনা ও ইতিহাস
হলিউড গানটি লিখেছেন এবং প্রযোজনা করেছেন দুজন সঙ্গীত শিল্পী যাদের মধ্যে ম্যাডোনা নিজে একজন। গানটি প্রকাশ করা হয় ১৪ জুলাই ২০০৩। এই গানটি আমেরিকান লাইফ অ্যালবামের দ্বিতীয় একক হিসেবে প্রকাশ করা হয়।

## আরও দেখুন
* আমেরিকান লাইফ (গান)
* সুপারস্টার (গান)

## তথ্যসূত্র

বিষয়শ্রেণী:২০০৩-এর গান
বিষয়শ্রেণী:ম্যাডোনার গান
তাইজ

***তাইজ***  হলো ইয়েমেনের দক্ষিণ-পশ্চিমে অবস্থিত একটি শহর।এটি লোহিত সাগরের বন্দর নগর মোখার পাশেই ইয়েমেনীয় পার্বত্যঞ্চলে অবস্থিত। সমুদ্রপৃষ্ঠ থেকে এ শররের উচ্চতা ১৪০০ মিটার বা ৪৬০০ ফুট। এটি ইয়েমেনের তৃতীয় বৃহত্তম শহর, সানা এবং এডেন এর পরেই এর অবস্থান। 
## ইতিহাস
## জনসংখ্যা
## অর্থনীতি
এখানকার কফি বেশ বিখ্যাত এবং প্রসিদ্ধ। তাইজের অর্থনীতিতে কফি বেশ গুরুত্বপূর্ণ ভূমিকা রেখে চলেছে। তাইজের অর্থনীতিত বেশ বড় অংশ জুড়ে রয়েছে এই কফি। তাছাড়াও সবজি, আম,ডালিম, কলা অর্থনীতিতে ভালো ভূমিকা রাখে।
বস্ত্র এবং অলংকার শিল্প এখানকার গুরুত্বপূর্ণ অর্থনৈতিক উপাদান।

## যোগাযোগ
দেশের বিভিন্ন এলাকার সাথে প্রাধান যোগাযোগ মাধ্যম হলো সড়ক।তাছাড়াও এখানে রয়েছে তাইজ আন্তর্জাতিক বিমান বন্দর

## তথ্যসূত্র

বিষয়শ্রেণী:প্রাক্তন জাতির রাজধানী
টমাস কেলি

**টমাস কেলি** (; জন্ম: ৩ মে, ১৮৪৪ - মৃত্যু: ২০ জুলাই, ১৮৯৩) আয়ারল্যান্ডের কাউন্টি ওয়াটারফোর্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন তিনি। দলে তিনি মূলতঃ বোলার ছিলেন। ডানহাতে বোলিং করার পপাশাপাশি নিচেরসারিতে ব্যাটিং করতেন তিনি। ১৮৭৭ থেকে ১৮৭৯ সময়কালে অস্ট্রেলিয়ার পক্ষে দুইটি টেস্টে অংশগ্রহণের সুযোগ ঘটে তার।

## ঘরোয়া ক্রিকেট
ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন তিনি। দক্ষ ফিল্ডার হিসেবেও সুনাম ছিল তার।

১৮৬৩-৬৪ মৌসুমে ভিক্টোরিয়ার পক্ষে অভিষেক ঘটে তার। এরপর থেকে ভিক্টোরিয়ার পক্ষে খেলোয়াড়ী জীবনের সতেরোটি মৌসুম অতিবাহিত করেন।

## আন্তর্জাতিক ক্রিকেট
১৮৭৬-৭৭ মৌসুমে অস্ট্রেলিয়ার পক্ষে টেস্ট অভিষেক হয় তার। সফরকারী ইংল্যান্ডের বিপক্ষে সিরিজের দ্বিতীয় টেস্টে অভিষেক ঘটা ঐ খেলার দ্বিতীয় ইনিংসে কেলি ৩৫ রান তুলেন। এটিই তার সর্বোচ্চ ব্যক্তিগত রান ছিল। তিনটি রান বাদে সবগুলো রানই আসে বাউন্ডারি থেকে।

২০ জুলাই, ১৮৯৩ তারিখে ৪৯ বছর বয়সে অস্ট্রেলিয়ার ভিক্টোরিয়া রাজ্যের মেলবোর্নের হথর্ন এলাকায় তার দেহাবসান ঘটে।

## তথ্যসূত্র

## আরও দেখুন
* টম গারেট
* হ্যারি বয়েল
* ব্রান্সবি কুপার
* অস্ট্রেলীয় টেস্ট ক্রিকেটারদের তালিকা
* ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর

## বহিঃসংযোগ
*
*

বিষয়শ্রেণী:১৮৪৪-এ জন্ম
বিষয়শ্রেণী:১৮৯৩-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ায় আইরিশ অভিবাসনকারী
বিষয়শ্রেণী:কাউন্টি ওয়াটারফোর্ডের ক্রীড়াব্যক্তিত্ব
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেলবোর্ন ক্রিকেট ক্লাবের ক্রিকেটার
অদ্রীশ বর্ধন

**অদ্রীশ বর্ধন** (১ ডিসেম্বর, ১৯৩২ - ২০ মে, ২০১৯) প্রখ্যাত ভারতীয় বাঙালি লেখক, ঔপন্যাসিক ও অনুবাদক। জন্ম কলকাতায় এক শিক্ষক-পরিবারে। অ্যাডভেঞ্চারের টানে জীবনে অনেক পেশার সাথে যুক্ত ছিলেন। চাকরি, ব্যবসা ও সাহিত্যসাধনা। পরে নামী একটি প্রতিষ্ঠানের পারচেজ ম্যানেজার-পদে ইস্তাফা দিয়ে পুরোপুরি চলে আসেন লেখার জগতে। গোয়েন্দা কাহিনী দিয়ে লেখালেখির শুরু করেন। তার সৃষ্ট গোয়েন্দা ইন্দ্রনাথ রুদ্র ও মেয়ে গোয়েন্দা নারায়ণী। বাংলায় বিজ্ঞান, কল্পবিজ্ঞান, অতীন্দ্ৰিয় জগৎ অতিপ্রাকৃত, অনুবাদ ইত্যাদি লেখার ক্ষেত্রে অদ্রীশ বর্ধন অন্যতম স্বীকৃত নাম। ভারতের প্রথম কল্পবিজ্ঞান-পত্রিকা “আশ্চর্যর ছদ্মনামী সম্পাদক। সম্পাদনা করেছেন “ফ্যানটাসটিক”। সত্যজিৎ রায়ের সভাপতিত্বে প্রথম “সায়ান্স ফিকশন সিনে ক্লাব”-এর প্রতিষ্ঠাতা-সম্পাদক তিনি। পত্রিকা, রেডিও, ফিল্ম ক্লাবের মাধ্যমে কল্পবিজ্ঞানকে আন্দোলন-আকারে সংগঠিত করেন। একাধিক পুরস্কার পেয়েছেন সাহিত্যে অবদানের জন্য। কিশোর জ্ঞানবিজ্ঞান ও পরপর দুবছর "দক্ষিণীবার্তার শ্রেষ্ঠগল্প পুরস্কার”। অনুবাদের ক্ষেত্রে ‘সুধীন্দ্রনাথ রাহা’-পুরস্কার।

## উপন্যাস

* অমানুষিকী
* অসহ্য সাসপেন্
* অসহ্য সাসপেন্স ২
* অসহ্য সাসপেন্স ৩
* আতঙ্ক অমনিবাস
* আমার মা সব জানে ১ খণ্ড
* আমার মা সব জানে ২ খণ্ড
* আমার মা সব জানে ৩ খণ্ড
* আবার শার্লক হোমস্‌ (অ্যাড্রিয়ান কন্যান ডয়েল ও জন ডিকসন কার)
* আশ্চর্য আলমারী
* ইটি
* এডগার অ্যালান পোর রচনা সংগ্রহ ১ খণ্ড
* এডগার অ্যালান পোর রচনা সংগ্রহ ২ খণ্ড
* এডগার অ্যালান পোর রচনা সংগ্রহ ৩ খণ্ড
* কেস অফ চার্লস ডেক্সটার ওয়ার্ড
* কন্যা, তুমি অনন্যা
* কথাসরিৎসাগর
* গোয়েন্দা ইন্দ্রনাথ রুদ্র সমগ্র (১ খণ্ড - ১৩ খন্ড)
* জুল ভের্ণ সমগ্র ১ খণ্ড
* জুল ভের্ণ সমগ্র ২ খণ্ড
* জুল ভের্ণ সমগ্র ৩ খণ্ড
* জুল ভের্ণ সমগ্র ৪ খণ্ড
* টারজান ফিরে এলো
* নিতঙ্ক
* ফ্যানট্যাস্টিক
* পাতায় পাতায় রহস্য
* প্রফেসর নাটবল্টুচক্র সংগ্রহ ১ খণ্ড
* প্রফেসর নাটবল্টুচক্র সংগ্রহ ২ খণ্ড
* পাঁচটি রহস্য উপন্যাস
* বিশ রহস্য
* বিশ্বসেরা সায়ান্স ফিকশান
* মাকড়শা আতঙ্ক
* মেঘ দ্বীপের আতঙ্ক
* শার্লক হোমস সমগ্র ১ খণ্ড
* শার্লক হোমস সমগ্র ২ খণ্ড
* সুপারম্যান বিক্রমজিৎ
* সেরা কল্পবিজ্ঞান অমনিবাস
* সেরা গোয়েন্দা উপন্যাস – ইন্দ্রনাথ রুদ্রের চারটি রহস্য অ্যাডভেঞ্চার
* সেরা আশ্চর্য! সেরা ফ্যানট্যাস্টিক

## তথ্যসূত্র

## বহিঃসংযোগ

বিষয়শ্রেণী:১৯৩২-এ জন্ম
বিষয়শ্রেণী:বাংলা ভাষার বিজ্ঞান কল্পকাহিনী লেখক
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:বিজ্ঞান কল্পকাহিনী লেখক
বিষয়শ্রেণী:বাঙালি লেখক
বিষয়শ্রেণী:২০১৯-এ মৃত্যু
বিষয়শ্রেণী:বাংলা ভাষার লেখক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি গোয়েন্দা কাহিনি লেখক
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:কলকাতার লেখক
রলফ উইলিয়াম ল্যান্ডাওয়ার

**রলফ উইলিয়াম ল্যান্ডাওয়ার** একজন জার্মান-আমেরিকান পদার্থবিজ্ঞানী।

## জীবনী
ল্যান্ডাওয়ার ১৯২৭ সালের ৪ ফেব্রুয়ারি জার্মানির স্টুটগার্টে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৪৫ সালে ব্যাচেলর্স এবং ১৯৫০ সালে পিএইচডি ডিগ্রি অর্জন করেন। তিনি নাসায় দুই বছর কাজ করেন এবং পরবর্তীতে আইবিএম এ যোগদান করেন।

## পুরস্কার ও সম্মাননা
* সম্মানসুচক ডক্টরেট, টেকনিয়ন
* স্টুয়ার্ট ব্যালেন্টাইন মেডেল ১৯৯২
* অলিভার ই বাকলি প্রাইজ ১৯৯৫
* আইইইই এডিসন মেডেল ১৯৯৮

## তথ্যসূত্র

বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আইইইই এডিসন পদক বিজয়ী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:১৯২৭-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:মস্তিষ্কের টিউমার থেকে মৃত্যু
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
লেসলি আলেক্সান্ডার গেডস

**লেসলি আলেক্সান্ডার গেডস** একজন তড়িৎ প্রকৌশলী এবং শারীরতত্ত্ববিদ।

## জীবনী
গেডস ১৯২১ সালের ২৪ মে স্কটল্যান্ডে জন্মগ্রহণ করেন। তিনি ম্যাকগিল বিশ্ববিদ্যালয় থেকে তড়িৎ প্রকৌশলে ব্যাচেলর্স এবং মাস্টার্স ডিগ্রি অর্জন করেন। তিনি বেলর কলেজ অব মেডিসিন থেকে শারীরতত্ত্বে পিএইচডি ডিগ্রি অর্জন করেন। তিনি ম্যাকগিলে তড়িৎ প্রকৌশল এবং নিউরফিজিওলজি এর ইন্সট্রাক্টর ছিলেন। তিনি ইউনিভার্সিটি অব টেক্সাস ডেন্টাল ব্রাঞ্চ এর শারীরতত্ত্বের অ্যাডজাঙ্কট অধ্যাপক এবং টেক্সাস এ অ্যান্ড এম ভেটেরিনারি কলেজের শারীরতত্ত্বের অ্যাডজাঙ্কট অধ্যাপক ছিলেন। তিনি বেলর কলেজ অব মেডিসিনে শারীরতত্ত্বের অধ্যাপক এবং বায়োমেডিক্যাল ইঞ্জিনিয়ারিং ডিভিশনের পরিচালক হিসেবে কাজ করেন। তিনি ১৯৭৪ সালে পারডু বিশ্ববিদ্যালয় এ যোগদান করেন। তিনি এখানে বায়োইঞ্জিনিয়ারিং এর অধ্যাপক এবং হিলেনব্র্যান্ড বায়োমেডিক্যাল ইঞ্জিনিয়ারিং সেন্টার এর পরিচালক ছিলেন। তিনি ২২টি প্যাতেন্টের অধিকারী। তিনি ১৯৮৫ সালে টরোন্টো বিশ্ববিদ্যালয়]] এ যোগদান করেন। 

## পুরস্কার ও সম্মাননা
* আইইইই ইঞ্জিনিয়ারিং ইন মেডিসিন অ্যান্ড বায়োলজি সসাইটি ক্যারিয়ার অ্যাচিভমেন্ট অ্যাওয়ার্ড, ১৯৮৬
* আউটস্ট্যান্ডিং এডুকেটর অ্যাওয়ার্ড, আমেরিকান সসাইটি ফর ইঞ্জিনিয়ারিং এডুকেশন (১৯৮৯)
* আইইইই এডিসন মেডেল, ১৯৯৪
* ন্যাশনাল মেডেল অব টেকনোলজি অ্যান্ড ইনোভেশন, ২০০৬
* সম্মানসূচক ডক্টর অব সায়েন্স, ম্যাকগিল বিশ্ববিদ্যালয়, ১৯৭১

## তথ্যসূত্র

বিষয়শ্রেণী:পারডু বিশ্ববিদ্যালয়ের শিক্ষক
বিষয়শ্রেণী:টরন্টো বিশ্ববিদ্যালয়ের শিক্ষক
বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আইইইই এডিসন পদক বিজয়ী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:১৯২১-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
কম্পিউটার সিটি (গান)

**কম্পিউটার সিটি** হলো জাপানের সঙ্গীত দল পারফিউম-এর অ্যালবাম পারফিউম: কম্প্লিট বেস্ট-এর একটি গান। এই গানটি ২০০৬ সালে অ্যালবামের দ্বিতীয় গান হিসেবে মুক্তি পায়। মুক্তির পরে গানটি সঙ্গীত সমালোচকদের দ্বারা প্রশংসিত হয়। কিছু সঙ্গীত সমালোচকগণ গানটিকে পারফিউমের সর্বচ্চ ভালো গানগুলোর একটি বলে মনোনীত করেন।

## রচনা ও ইতিহাস
কম্পিউটার সিটি গানটি লিখেছেন, রচনা করেছেন এবং প্রযোজনা করেছেন জাপানি সঙ্গীত শিল্পী ইয়াসুতাকা নাকাতা। গানটি ধারণ করা হয় ২০০৫ সালে টোকিওর কন্টমোড স্টুডিওসে। গানটি অ্যালবামের দ্বিতীয় গান হিসেবে ২০০৬ সালের ১১ জানুয়ার মুক্তি পায়।

## আরও দেখুন
* ইলক্ট্রো ওয়ার্ল্ড (গান)

## তথ্যসূত্র

বিষয়শ্রেণী:২০০৬-এর গান
ভুট

**ভুট** হচ্ছে নেটওয়ার্ক ১৮ মিডিয়া, ভায়াকম ১৮-এর একটি ডিজিটাল হাত। এটি ২০১৬ সালের মার্চে চালু করা হয়েছে। এটি ভায়াকম ১৮-এর বিজ্ঞাপন নেতৃত্বাধীন চাহিদা ভিডিওমূলক মাধ্যম, যেটি অ্যাপরূপে অ্যাপলে এবং এনড্রয়েড ব্যবহারকারীদের জন্য ব্যবহারযোগ্য করা হয়েছে। একই সাথে এটির অন্য একটি সংস্করণ ডেস্কটপ ব্যবহারকারীদের জন্য ব্যবহারযোগ্য করা হয়েছে।

বর্তমানে শুধুমাত্র ভারতে অবস্থানকারীরা ভুট ব্যবহার করতে পারছেন। ভুটে বর্তমানে প্রায় ২৮,০০০ ঘণ্টারও বেশি সময়ের ভিডিও পাওয়া যাচ্ছে যার মধ্যে ভায়াকম ১৮-এর অন্যতম জনপ্রিয় চ্যানেল: এমটিভি ইন্ডিয়া, নিকিলোডিয়ান ইন্ডিয়া এবং কালারসের অনুষ্ঠানগুলো বিদ্যমান।

## অনুষ্ঠানমালা
thumb|right|200px|ভূটের পুরাতন লোগো
ভুট নেটওয়ার্ক ১৮-এর মালিকানাধীন ১১টি চ্যানেলের অনুষ্ঠান প্রচার করে। চ্যানেলগুলো হলো: কালার্স বাংলা, কালারস গুজরাটি, কালারস, কালারস ইনফিনিটি, কালারস কন্নড়, কালারস মারাঠি, কালারস সুপার, কমেডি সেন্ট্রাল ইন্ডিয়া, এমটিভি ইন্ডিয়া, নিকিলোডিয়ান ইন্ডিয়া এবং ভিএইচ১ ইন্ডিয়া। ভুট বলিউডের বিভিন্ন চলচ্চিত্রও প্রচার করে। এছাড়াও এতে ভুট দ্বারা প্রযোজিত বেশ কয়েকটি মূল অনুষ্ঠানও প্রচার করে।

### মূল অনুষ্ঠানসমূহ
**চাইনিজ ভাসাড়*, কমেডি সিরিজ; ৮টি পর্ব।
**সোডিস*, কমেডি-নাটক; বাবা সেহগাল, অঞ্জু মহেন্দ্রু, রাঘু রাম এবং রাজিব অভিনীত; ৬টি পর্ব।
**সিন্সকারী*, সেক্স বিষয়ক ওয়েব-চ্যাট যেটি অলোক নাথ উপস্থাপনা করেছেন।
**বেডম্যান*, মকুমেন্টারি যেটি গুলশান গ্রোভার, চাংকি পান্ডে অভিনয় করেছেন এবং সৌমিক সেন পরিচালনা করেছেন; ৪টি পর্ব।
**শাদি বয়েজ*, বিদ্রুপাত্মক কমেডি-নাটক আকাশ আহুজা অভিনীত; ৮টি পর্ব।
**ইট'স নট দ্যাট সিম্পল*, স্বরা ভাস্কর, অক্ষয় ওবেরয়, করণ ভীর মেহরা, ভিভান ভাটেনা অভিনীত নাটক সিরিজ এবং ড্যানিশ আসলাম দ্বারা পরিচালিত; ৬টি পর্ব।
**আনট্যাগ*, মিয়েং চ্যাং, ভিজে এন্ডি, দীপান্বিতা শর্মা এবং শিব পণ্ডিত কমেডি-নাটক; ৭টি পর্ব।
**ইয়ো কে হুয়া ব্রো*, অপরশক্তি খুরানা, গৌরব পান্ডে, রিধিমা পণ্ডিত, সুমিত ভেয়াস এবং শমিতা শেট্টি অভিনীত কমেডি সিরিজ; ৫টি পর্ব।

## আরো দেখুন
* কালারস
* এমটিভি ইন্ডিয়া
* নিকিলোডিয়ান ইন্ডিয়া
* ভিএইচ১ ইন্ডিয়া

## তথ্যসূত্র

## বহিঃসংযোগ
*
*
* 
* গুগল প্লেতে ভুট

বিষয়শ্রেণী:বিনোদনমূলক ওয়েবসাইট
বিষয়শ্রেণী:চাহিদা ভিডিও সেবা
বিষয়শ্রেণী:ইন্টারনেট টেলিভিশন
বিষয়শ্রেণী:ভায়াকম ১৮
বিষয়শ্রেণী:সাবস্ক্রিপশন চাহিদা ভিডিও সেবা
বিষয়শ্রেণী:২০১৬-এ প্রতিষ্ঠিত ভারতীয় কোম্পানি
বিষয়শ্রেণী:ভারতীয় বিনোদনমূলক ওয়েবসাইট
বিষয়শ্রেণী:মুম্বই ভিত্তিক মিডিয়া কোম্পানি
বিষয়শ্রেণী:২০১৬-এ প্রতিষ্ঠিত গণমাধ্যম কোম্পানি
ড্যাফনি দ্যু মারিয়েই

**ডেইম ড্যাফনি দ্যু মারিয়েই, লেডি ব্রাউনিং** DBE (; ১৩ মে ১৯০৭ - ১৯ এপ্রিল ১৯৮৯) ছিলেন একজন ইংরেজ লেখিকা এবং নাট্যকার।

যদিও তাকে ভালোবাসার উপন্যাসের রচয়িতা বলে শ্রেণিভুক্ত করা হয়, তার গল্পগুলোতে খুব কম সময়েই শুভ সমাপ্তি দেখা যায়। যা অস্বাভাবিক আবহ সম্পন্ন "বিষন্ন এবং স্পন্দনশীল," হিসেবে বর্ণিত হয়েছে। বহুলবিক্রিত কাজগুলো যদিও প্রথমদিকে সমালোচকদের কাছে গুরুত্বপূর্ণ মনে হয় নি, কিন্তু সেগুলো শুরু থেকে তার গল্প বলার শৈলীর জন্য প্রশংশা কুড়িয়েছে। অনেকগুলো থেকেই সাফল্যের সাথে চলচ্চিত্র নির্মাণ করা হয়েছে; যেমন: "রেবেকা", "মাই কাজিন রেচেল" ও "জ্যামাইকা ইন" এবং ছোটগল্প "দ্য বার্ডস" ও "ডোন্ট লুক নাও/নট আফটার মিডনাইট"।

দ্যু মারিয়েই তার জীবনের অধিকাংশ সময় কর্নওয়াল-এ কাটিয়েছেন, যেখানে তার লেখা সিংহভাগ কাহিনীই সংঘটিত হয়েছে। তার লেখা উপন্যাসগুলো যতই সুনাম বয়ে আনতে থাকে, তিনি ততই নিজেকে মানুষের কাছ থেকে গুটিয়ে নিতে থাকেন।

তার বাবা ছিলেন অভিনেতা/ম্যানেজার স্যার জেরাল্ড দ্যু মারিয়েই, মা মঞ্চ অভিনেত্রী ম্যুরিয়েল বিউমন্ট এবং পিতামহ জর্জ দ্যু মারিয়েই ছিলেন একজন কার্টুনিস্ট ও লেখক।

## প্রাথমিক জীবন
প্রখ্যাত অভিনেতা-ম্যানেজার স্যার জেরাল্ড দ্যু মারিয়েই এবং অভিনেত্রী ম্যুরিয়েল বিউমন্ট-এর
মেঝ মেয়ে ড্যাফনি দ্যু মারিয়েই, লন্ডনে জন্মগ্রহণ করেন।

তার আত্মীয়স্বজনরা যথেষ্ট বিখ্যাত ছিলেন এবং এই বিখ্যাত পরিবারের সদস্য হবার সুবাদে তিনি সাহিত্য জীবনে প্রতিষ্ঠিত হতে অনেক সুবিধা লাভ করেন।
তার খ্যাতিমান বাবার কারণে, কিশোরী অবস্থায় তিনি বহু প্রখ্যাত নাট্যাভিনেতাদের সাথে দেখা করার সুযোগ পান।

## উপন্যাস, ছোটগল্প ও জীবনীসমুহ
## নাটকসমূহ

## নিজস্ব নাম ও পদবি

## ব্যক্তিগত জীবন
## মৃত্যু
দ্যু মারিয়েই ১৯৮৯ সালের ১৯ এপ্রিল, ৮১ বছর বয়সে, তার কর্নওয়ালের নিজ বাসভবনে মারা যান। তার শবদাহ করা হয় এবং তার ছাই ফাউই, কিলমার্থ, কর্নওয়ালের পর্বতগাত্র থেকে ছড়িয়ে দেওয়া হয়।

## তথ্যসূত্র

## গ্রন্থপঞ্জি
* 
* Obituary in ''The Independent'' 21 April 1989
* *Dictionary of National Biography*, Oxford University Press, London, 1887– : Du Maurier, Dame Daphne (1907–1989); Browning, Sir Frederick Arthur Montague (1896–1965); Frederick, Prince, Duke of York and Albany (1763–1827); Clarke, Mary Anne (1776?–1852).
* Du Maurier, Daphne, *Mary Anne*, Victor Gollancz Ltd, London, 1954.
* Rance, Nicholas. "Not like Men in Books, Murdering Women: Daphne du Maurier and the Infernal World of Popular Fiction." In Clive Bloom (ed), *Creepers: British Horror and Fantasy in the Twentieth Century*. London and Boulder CO: Pluto Press, 199, pp.&nbsp;86–98.

## বহিঃসংযোগ

* dumaurier.org – এই সাইটটি ড্যাফনি দ্যু মারিয়েই, তার বই, নাটক ও চলচ্চিত্র, টেলিভিশন এবং অন্যান্য জায়গায় তার উপর কাজের এবং সাম্প্রতিক খবরসমুহ প্রদান করে।
* Official Daphne du Maurier Festival of Arts & Literature website.  ফাউই এবং কর্ণওয়ালের পার্শ্ববর্তী এলাকায় প্রতি বছরের মে মাসে অনুষ্ঠিত উৎসবের সম্পূর্ণ তথ্য।
* 
* Website of The Brontë Parsonage Museum in Haworth, Yorkshire 
* Online reviews of du Maurier books
* BBC Archive Interview from 1971
* Estate representation and published works
* Daphne du Maurier  'ব্রিটিশ লাইব্রেরি'তে।

বিষয়শ্রেণী:১৯০৭-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:ইংরেজ লেখক
বিষয়শ্রেণী:ফরাসি বংশোদ্ভূত ইংরেজ ব্যক্তি
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:লন্ডনের লেখক
বিষয়শ্রেণী:ইংরেজ ছোটগল্পকার
বিষয়শ্রেণী:ইংরেজ নারী ঔপন্যাসিক
জাম্প (গান)

**জাম্প** আমেরিকান সঙ্গীত শিল্পী ম্যাডোনা-এর দশম অ্যালবাম কনফিউসন অন অ ডান্স ফ্লোর-এর একটি গান। গানটি অ্যালবামটির তৃতীয় গান হিসেবে বের করা জন্য তৈরি করা হয়। কিন্তু তার পরে গেট টুগেদার গানটি তৃতীয় গান হিসেবে গ্রহণ করা হয় এবং এই গানটি চতুর্থ গান হিসেবে বের করা হয়। মুক্তি পাওয়ার পরে গানটি বেশ প্রশংসিত হয় এবং বাণিজ্যিকভাবেও বেশ সাফল্য লাভ করে।

## রচনা ও ইতিহাস
জাম্প গানটি তৈরি করার জন্য প্রথম চিন্তা করেন ম্যাডোনা-এর একজন সহসঙ্গীত শিল্পী এবং তিনিই ম্যাডোনাকে গান তৈরিক কথা বলেন। গানটি তৈরির পরে ১২ জুলাই ২০০৬ বিলবোর্ড গানটিকে কনফিউসন অন আ ডান্স ফ্লোঠ অ্যালবামের চতুর্থ গান হিসেবে নিশ্চিত করে। অবশেষে জাম্প গানটি ২০০৬ সালের ৩১ অক্টবর মুক্তি পায়।

## আরও দেখুন
* আমেরিকান লাইফ (গান)
* গেট টুগেদার (গান)

## তথ্যসূত্র

বিষয়শ্রেণী:২০০৬-এর গান
বিষয়শ্রেণী:ম্যাডোনার গান
বিষয়শ্রেণী:২০০৫-এর গান
বিষয়শ্রেণী:নারীবাদী থিমের গান
মোহাম্মদ হোসেন মণ্ডল

**কৃষিবিদ মোহাম্মদ হোসেন মণ্ডল** (১৯৩৫ - ১৯ জুন ২০১৭) হলেন একজন প্রখ্যাত বাংলাদেশী কৃষিবিদ ও গবেষক। গবেষণা ও প্রশিক্ষণে অনন্য অবদানের জন্য ২০১৫ সালে তিনি স্বাধীনতা পুরস্কার লাভ করেন।

## জন্ম ও পারিবারিক পরিচিতি
তার গ্রামের বাড়ি গাইবান্ধা জেলার পলাশবাড়ী উপজেলার টেংরা গ্রামে। তার দুটি পুত্র সন্তান রয়েছে।

## কর্মজীবন
বাংলাদেশ কৃষি গবেষণা ইনস্টিটিউটের মহাপরিচালক হিসাবে তিনি দায়িত্ব পালন করেছে।

## পুরস্কার ও সম্মননা
তিনি গবেষণা ও প্রশিক্ষণে অনন্য অবদানের স্বীকৃতি স্বরূপ ২০১৫ সালে স্বাধীনতা পুরস্কার লাভ করেন।

## আরও দেখুন
* গবেষণা ও প্রশিক্ষণে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:১৯৩৫-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:গবেষণা ও প্রশিক্ষণে স্বাধীনতা পুরস্কার বিজয়ী
বিষয়শ্রেণী:গাইবান্ধা জেলার ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশী কৃষিবিদ
বিষয়শ্রেণী:স্বাধীনতা পুরস্কার বিজয়ী
মানিক চৌধুরী

**কমান্ড্যান্ট মানিক চৌধুরী** (২০ ডিসেম্বর ১৯৩৩ - ১০ জানুয়ারি ১৯৯১) হলেন একজন প্রখ্যাত বাংলাদেশী রাজনীতিবিদ ও মুক্তিযোদ্ধা। স্বাধীনতা ও মুক্তিযুদ্ধে অসাধারণ অবদানের জন্য তিনি ২০১৫ সালে স্বাধীনতা পুরস্কার লাভ করেন।

## জন্ম ও পারিবারিক পরিচিতি
তিনি ১৯৩৩ সালের ২০ ডিসেম্বর হবিগঞ্জ জেলার বাহুবল উপজেলায় জন্মগ্রহণ করেন। তার সন্তান এডভোকেট আমাতুল কিবরিয়া কেয়া চৌধুরী সংসদ সদস্য হিসাবে হবিগঞ্জ জেলার প্রতিনিধিত্ব করেন।

## মুক্তিযুদ্ধে অবদান
বৃহত্তর সিলেটে মুক্তিযুদ্ধ পরিচালনায় বিশেষ ভূমিকা রাখেন তিনি; মুক্তিযুদ্ধের সম্মুখ সমরে সরাসরি অংশগ্রহণের পাশাপাশি মুক্তিযোদ্ধাদেরও সংগঠিত করেন তিনি।

### “কমান্ড্যান্ট” উপাধী লাভ
মুক্তিযুদ্ধে অংশ গ্রহণ করতে অস্ত্রের প্রয়োজন তার নেতৃত্বে হবিগঞ্জ সরকারি অস্ত্রাগার লুট করা হয় এবং এপ্রিলের প্রথম দিকে সরাসরি অংশ নেন সিলেট অঞ্চলের সবচেয়ে রক্তক্ষয়ী ও বড় যুদ্ধ হিসাবে পরিচিত শেরপুর-সাদিপুর যুদ্ধে। সম্মুখ সমরে অংশ নেয়ার পাশাপাশি ৩ নং ও ৪ নং সেক্টরে সৈন্য, অস্ত্র, খাদ্য সরবরাহসহ ভারতের খাৈয়াই ও কৈলাশহরের মুক্তিযোদ্ধাদের যুদ্ধ প্রশিক্ষণের দায়িত্ব পালন করায় মুক্তিযুদ্ধকালীন সময়ে চীফ অব স্টাফ মেজর জেনারেল এম. এ. রব তাকে সিভিলিয়ান হওয়া সত্ত্বেও “কমান্ড্যান্ট” উপাধিতে ভূষিত করেন।

## রাজনৈতিক জীবন
তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।  ১৯৭০ সালের সাধারণ নির্বাচনে হবিগঞ্জ থেকে এম.এন.এ. এবং ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-১৮ আসন থেকে সংসদ সদস্য নির্বাচিত হন। ১৭ জুলাই ১৯৭৫ সালে তিনি বাকশাল সরকারের হবিগঞ্জ মহকুমার গভর্নর নিযুক্ত হন। তিনি আওয়ামী লীগের কেন্দ্রীয় কার্যনির্বাহী সংসদের কৃষি বিষয়ক সম্পাদক ছিলেন। বঙ্গবন্ধু হত্যাকাণ্ডের পর প্রতিবাদের জন্য মানিক চৌধুরীকে গ্রেপ্তার করে চার বছর কারারুদ্ধ করে রাখা হয়।

## মৃত্যু
তিনি অসুস্থ হয়ে পড়লে প্রয়োজনীয় অর্থের অভাবে যথাযথ চিকিৎসা, এমনকি একজন মুক্তিযোদ্ধা হয়েও পিজি হাসপাতালে কোনো ওয়ার্ডে একটি সিট বরাদ্দ পাননি।  এমতাবস্থায়  ১৯৯১ সালের ১০ জানুয়ারি তিনি মৃত্যুবরণ করেন।

## পুরস্কার ও সম্মননা
“শ্যামল” প্রকল্পের জন্য তিনি ১৯৭৪ সালে বঙ্গবন্ধু শেখ মুজিবুর রহমান এর নিকট থেকে “বঙ্গবন্ধু কৃষি পদক” গ্রহণ করেন।

স্বাধীনতা ও মুক্তিযুদ্ধে অনন্য অবদানের স্বীকৃতি স্বরূপ তাকে ২০১৫ সালের “মরণোত্তর” স্বাধীনতা পুরস্কার প্রদান করা হয়।

## আরও দেখুন
* স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:১৯৯১-এ মৃত্যু
বিষয়শ্রেণী:হবিগঞ্জ জেলার রাজনীতিবিদ
বিষয়শ্রেণী:১৯৩৩-এ জন্ম
বিষয়শ্রেণী:প্রথম জাতীয় সংসদ সদস্য
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ঊর্মিলা (দ্ব্যর্থতা নিরসন)

**[[ঊর্মিলা]]** সংস্কৃত মহাকাব্য ''রামায়ণের'' একটি প্রধান চরিত্র।

**ঊর্মিলা** এছাড়াও বোঝাতে পারে:

* উর্মিলা আরয়াল, নেপালী রাজনীতিবিদ
* উর্মিলা উন্নি, ভারতীয় অভিনেত্রী, মালেয়ালম চলচ্চিত্রে উপস্থিত
* উর্মিলা কান্তিকার (২১শ শতাব্দী), মারাঠি চলচ্চিত্র অভিনেত্রী
* উর্মিলা তিওয়ারি (২১শ শতাব্দী), ভারতীয় মঞ্চ ও টেলিভিশন অভিনেত্রী
* উর্মিলা দেবী দাসী (জন্ম ১৯৫৫), একজন মার্কিন শিক্ষক
* উর্মিলা ভাট (১৯৩৪-১৯৯৭), ভারতীয় অভিনেত্রী
* উর্মিলা ভুলা, দক্ষিণ আফ্রিকার মানবাধিকার আইনজীবী
* উর্মিলা মহান্ত (২১শ শতাব্দী), ভারতীয় অভিনেত্রী
* উর্মিলা মাতন্ডকর (জন্ম ১৯৭৪), ভারতীয় চলচ্চিত্র অভিনেত্রী
* উর্মিলা সত্যনারায়ণ, ভারতের শাস্ত্রীয় ভরতনাট্যম নৃত্যশিল্পী
তালেশ্বর শিবমন্দির

**তালেশ্বর শিব মন্দির** ভারতের ওড়িশা রাজ্যের ভুবনেশ্বরে অবস্থিত একটি হিন্দু মন্দির।
## অবস্থান
তালেশ্বর শিব মন্দির ভুবনেশ্বরের পুরাতন শহরের পরশুরামেশ্বর মন্দির থেকে বেতাল মন্দিরে যাওয়ার পথে কেদার গৌরী রাস্তার বাম দিকে অবস্থিত।  মন্দিরটির ৯০ মি. পশ্চিমে কেদারগৌরী মন্দির, ২০০ মি. উত্তরে অনন্তবাসুদেব মন্দির এবং ৫০ মি. পূর্বে উত্তরেশ্বর মন্দির অবস্থিত। মন্দিরটি পূর্বমুখী। মন্দিরটির অধিষ্ঠাতা দেবতা চক্রাকার যোনীপিঠের উপর শিবলিঙ্গ।  বর্তমান মন্দিরটি পুরোটাই সংস্কারসাধন করা হয়েছে।

## ইতিহাস
মন্দিরটি এককমালিকানাধীন এবং বর্তমানে শ্রী সুদর্শন পান্ডা এবং তার পরিবার এটা দেখাশুনা করেন। তিনি কেদার গৌরী চকে বাস করেন।

মন্দিরটির নির্মাণশৈলী থেকে ধারণা করা হয় এটা অষ্টম শতকে নির্মিত। 
## স্থাপত্যশৈলী
মন্দির ভবনটি রেখা দেউল ধরনের কিন্তু বর্তমানে এর উপরিকাঠামোর কোন অস্তিত্ব নেই। মন্দির চত্বরটি ল্যাটেরাইট ব্লক দিয়ে ঘেরা। মন্দির চত্বরের দেয়ালের পরিমাপ হচ্ছে ৩২ মিটার দৈর্ঘ্য, ১৬.৬০ মি. প্রস্থ,  ২.০০৩৯৮ মি. উঁচু এবং গড়ে ০.৩০ মিটার পুরু। দক্ষিণ পূর্ব কোণায় একটি পাথরে বাধানো প্রাচীন কুয়া আছে যা বিমান থেকে ৬ মি. দূরে অবস্থিত। কুয়াটির মুখের পরিমাপ ২.৬ বর্গমিটার।

মন্দিরটি নিচু বর্গাকার বেদীর উপর দাঁড়িয়ে আছে যার পরিমাপ ৩.৫০ বর্গমিটার এবং উচ্চতা ০.৪৫ মিটার।  মন্দিরটিতে তিন বর্গমিটারের একটি বিমান আছে। মন্দিরটির তলা থেকে উপর পর্যন্ত একটাই বড়া অংশ আছে। এতে মস্তক অনুপস্থিত।  ২.২০ মি. বড়’র তিনটি অংশ পভগ (০.৬৫মি.),  জঙ্ঘ (১.৩০ মি.)  এবং বারান্দা (০.২৫ মি.)।

তিনপাশে কুলুঙ্গি আছে যার প্রতিটির পরিমাপ ০.৮৫ মি. উচ্চতা, ০.৪৫ মি. প্রস্থ এবং ০.২৪ মি. চওড়া।  এগুলোতে সাম্প্রতিক সময়ের ক্ষুদ্র মূর্তি রাখা আছে। মন্দিরের সব থেকে আকর্ষণীয় দেবতা হচ্ছে অজ-একপদ ভৈরব উত্তরের দেয়ালের একটি পার্শ্ব কুলুঙ্গিতে রাখা আছে। দেবতার উপরের ডান হাতে তীর এবং বাম হাতে ত্রিশূল ধরা। নিচের ডান হাতে বারদা মুদ্রা এবং বাম হাতে জপমালা ধরা। দেবতার মাথায় জটামুকুট পরা। কুলুঙ্গির ডান কোনায় একটি পুরুষ মূর্তি অঞ্জলি মুদ্রায় বসে আছে।

মন্দিরের বড় চৈত্য মোটিফে অলংকৃত ছিলো। পভগ অংশের খুরা অংশ সাধারণ,  খুম্বা অংশ হাতি, সিংহ দিয়ে সজ্জিত এবং পাতা অংশ চৈত্য মোটিফে সজ্জিত।

দরজার চৌকাঠ ১.৮০ মি. এবং ১.১৫ মি. চওড়া।  চৌকাঠের নিচে দ্বারপাল কুলুঙ্গি আছে যেখানে রক্ষী দ্বারপাল অধিষ্ঠান করছে। ডান পাশের কুলুঙ্গিতে চার হাত যুক্ত দ্বারপালের হাতে অক্ষমালা,  পদ্ম ডাঁটা, ত্রিশুল এবং বারদা মুদ্রা শোভা পাচ্ছে। মূর্তিটি উপবীত,  পদ্ম কুণ্ডল এবং জটামুকুট পরে আছে। দ্বারপালের কাছে দুটি পুরুষ মূর্তি আছে। একজন ত্রিশুলের ডান্ডা ভালোভাবে ধরে আছে এবং অন্যজন অঞ্জলি মুদ্রায় বসে আছে। বাম পাশের অংশ নতুন সংযোজন যা খুবই সাধারণ।  দ্বারপাল কুলুঙ্গির পিছে নদীদেবী কুলুঙ্গি যেখানে যমুনা আছে যার মাথায় একজন নারী ছাতা ধরে আছে। ললাটবিম্বতে গজলক্ষ্মী পদ্মাসনে বসে আছে যার উভয়পাশে পূর্ণফোটা পদ্মের উপরে দুটি হাতি দাঁড়িয়ে আছে। দেবীর ডান হাতে পদ্মকুড়ি এবং বাম হাতে বারদামুদ্রা।

চৌকাঠের উপরে ১.৬৫ মি. উপবৃত্তে অষ্টগ্রহ পদ্মাসনে বসে আছেন। এখানে কেতু অনুপস্থিত। মন্দির। মন্দিরটি বর্তমানে পূজা অর্চনার কাজে ব্যবহৃত হয়। পূর্বে এর ব্যবহার সম্পর্কে কোন তথ্য পাওয়া যায় না। সাম্প্রতিক সংস্কারকাজের আগে এটা ধ্বংসাবশেষ ছিলো।

## আরও দেখুন
* ভুবনেশ্বরের মন্দিরের তালিকা।

## তথ্যসূত্র

## বহিঃসংযোগ

বিষয়শ্রেণী:শিব মন্দির
বিষয়শ্রেণী:ভুবনেশ্বরের হিন্দু মন্দির
বিষয়শ্রেণী:ওড়িশার মন্দির
বিষয়শ্রেণী:৮ম শতাব্দীর হিন্দু মন্দির
রেইন (গান)

**রেইন** আমেরিকান সঙ্গীত শিল্পী ম্যাডোনা-এর পঞ্চম অ্যালবাম ইরোটিকা-এর একটি গান। এই গানটি ১৯৯২ সালে নিউ ইয়র্কের সাউন্ড ওয়ার্কস স্টুডিওতে ধারণ করা হয় এবং ১৯৯৩ সালে গানটি মুক্তি পায়। আন্তর্জাতিকভাবে এটি ইরোটিকা আলবামের পঞ্চম গান হিসেবে মুক্তি পেলেও উত্তর আমেরিকাসহ কিছু দেশে এটি অ্যালবামের চতুর্থ গান হিসেবে মুক্তি পায়। মুক্তির পরে গানটি সঙ্গীত সমালোচকদের দ্বারা বেশ প্রশংসিত হয় এবং সব দেশেই বাণিজ্যিক সাফল্য লাভ করে।

## রচনা ও ইতিহাস
রেইন গানটি ম্যাডোনা-এর পঞ্চম স্টুডিও অ্যালবাম ইরোটিকার পঞ্চম গান হিসেবে ১৯৯৩ সালের ৬ জুলাই বের হয়। তবে এই গানটির পূর্ববর্তী গান ফেভার বাণিজ্যিকভাবে যুক্তরাষ্ট্র ও কানাডাসহ কিছু দেশে মুক্তি না পাওয়ার কারণে এই গানটি অ্যালবামের চতুর্থ গান হিসেবে ঐ দেশগুলোতে  মুক্তি পায়।

## আরও দেখুন
* আমেরিকান লাইফ (গান)
* জাম্প (গান)

## তথ্যসূত্র

বিষয়শ্রেণী:১৯৯২-এর গান
বিষয়শ্রেণী:ম্যাডোনার গান
বিষয়শ্রেণী:যৌনতা সম্পর্কে গান
রে অব লাইট (গান)

**রে অব লাইট** আমেরিকান সঙ্গীত শিল্পী ম্যাডোনা-এর একটি গান। এই গানটি ম্যাডোনার সপ্তম অ্যালবাম রে অব লাইট-এর শিরোনাম সঙ্গীত। ১৯৯৮ সালে এটি অ্যালবামটির দ্বিতীয় গান হিসেবে মুক্তি পায়। মুক্ত পাওয়ার পরে এটি ব্যাপকভাবে প্রশংসিত হয়। কিছু সঙ্গীত সমালোচকরা গানটিকে ১৯৯০-এর দশকের শ্রেষ্ঠ গানগুলোর একটি বলে মনোনীত করেন।

## রচনা ও ইতিহাস
রে অব লাইট গানটি প্রযোজনা করেছেন ম্যাডোনা ও উইলিয়াম অরবিট এবং লিখেছেন ম্যাডোনা ও উইলিয়াম অরবিটসহ পাঁচজন গীতিকার। গানটি ধারণ করা হয় রে অব লাইট অ্যালবামের অন্য গানের মতোই ক্যালিফোর্নিয়ার লারাবী নর্থ স্টুডিওতে। গানটি ১২ মে ১৯৯৮ এমটিভি লাইভ টেলিভিশনে সর্বপ্রথম দেখানো হয়।

## আরও দেখুন
* রেইন (গান)
* জাম্প (গান)
* আমেরিকান লাইফ (গান)

## তথ্যসূত্র

বিষয়শ্রেণী:১৯৯৭-এর গান
বিষয়শ্রেণী:ম্যাডোনার গান
বিষয়শ্রেণী:স্পেনের শীর্ষ একক
বিষয়শ্রেণী:১৯৯৮-এর গান
শহীদ সালাম স্টেডিয়াম

**ভাষা শহীদ আব্দুস সালাম স্টেডিয়াম** বাংলাদেশের ফেনীতে অবস্থিত একটি জেলা পর্যায়ের স্টেডিয়াম। ২০০০ সালে বাংলা ভাষা আন্দোলনে শহীদ হওয়া আব্দুস সালামের সম্মানে নামকরণ করা হয়। এটা ফেনী সকার ক্লাবের স্বাগতিক মাঠ ছিল। ফুটবলের পাশাপাশি এখানে কাবাডি হয়ে থাকে। এটি জেলা ও আঞ্চলিক পর্যায়ের ফুটবল, ক্রিকেট, হ্যান্ডবল, কাবাডি, ব্যাডমিন্টন খেলার অন্যতম ভেন্যু। এটির আয়তন তিন একর।

## তথ্যসূত্র

বিষয়শ্রেণী:বাংলাদেশের স্টেডিয়াম
বিষয়শ্রেণী:বাংলাদেশের ফুটবল মাঠ
বিষয়শ্রেণী:ফেনীর ক্রীড়া অনুষ্ঠানস্থল
বাধা (চলচ্চিত্র)

***বাধা*** হচ্ছে ২০০৫ সালে মুক্তিপ্রাপ্ত একটি বাংলাদেশী প্রণয়ধর্মী চলচ্চিত্র। চলচ্চিত্রটি পরিচালনা করেছেন পরিচালক জুটি শাহীন-সুমন। এতে প্রধান চরিত্রে অভিনয় করেছেন রিয়াজ, পূর্ণিমা, শাকিব খান এবং মনোয়ার হোসেন ডিপজল। এটি ২০০৪ সালে মুক্তিপ্রাপ্ত তেলুগু চলচ্চিত্র *[[আর্য]]*-এর পুনঃনির্মাণ। চলচ্চিত্রটি বক্স অফিসে ব্যবসায়িকভাবে সফল হয়।

## কাহিনী সংক্ষেপ

## কুশীলব

* রিয়াজ - আকাশ
* পূর্ণিমা - বৃষ্টি
* শাকিব খান - আপন
* মনোয়ার হোসেন ডিপজল - আব্বাস
* শাহনাজ - বিথি
* সুব্রত বড়ুয়া
* সিজার - শামস
* ডানা - শুভা
* ডন
* গাঙ্গুয়া - লিটন
* চিতা - আজগর
* ইলিয়াস কোবরা - বুলেট
* দিপুল
* ফকিরা
* কমল
* জীবন
* কালে খাঁ
* হাছান
* সফল

## সঙ্গীত
*বাধা* চলচ্চিত্রের সুর ও সঙ্গীত পরিচালনা করেছেন এবং গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন কনক চাঁপা, বেবী নাজনীন, সামিনা চৌধুরী, অনিমা ডি কস্টা, মনির খান, আসিফ আকবর, পলাশ।
### গানের তালিকা

## তথ্যসূত্র

## বহিঃসংযোগ
* 

বিষয়শ্রেণী:২০০৫-এর চলচ্চিত্র
বিষয়শ্রেণী:২০০০-এর দশকের প্রণয়ধর্মী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:শাহীন-সুমন পরিচালিত চলচ্চিত্র
বিষয়শ্রেণী:পুনর্নির্মিত চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
সুরকার

[thumb|[দ্য বিটল্‌স|The Beatles এর সুরকার জন লেনন। 'Hey Jude' গানটি সহ একাধিক গানের সুর স্রষ্টা]]
**সুরকার** হল যিনি কোনো সঙ্গীতের সুর তৈরী করেন বা লেখেন;তা হতে পারে কন্ঠসঙ্গীত(গায়কের ক্ষেত্রে),বাদ্যসঙ্গীত (বাদ্যবাদকের ক্ষেত্রে। অর্থাৎ‍ সঙ্গীতটি কীভাবে গাওয়া হবে, কোথায় টান দিতে হবে, কোথায় থামতে হবে তা যিনি রচনা করেন তিনিই মূলত সুরকার।তবে বিস্তৃতভাবে যিনি কোনো সঙ্গীতের বাদ্যযন্ত্র (যেমনঃগিটার, তবলা, ঢোল, বাঁশি ইত্যাদি) বাজান বা তাতে অবদান রাখেন তাকেও সুরকার বলা হয়।

## তথ্যসূত্র

বিষয়শ্রেণী:সঙ্গীত
বিষয়শ্রেণী:সঙ্গীত পরিভাষা
খুলনা রেলওয়ে স্টেশন

**খুলনা রেলওয়ে স্টেশন** বা খুলনা স্টেশন হল বাংলাদেশের দক্ষিণ-পশ্চিম অংশে অবস্থির খুলনা বিভাগের প্রধান শহর ও সদর দপ্তর এবং দেশের তৃতীয় বৃহত্তম মহানগর খুলনার প্রধান রেল স্টেশন। রেল স্টেশনটি যশোর শহরের সঙ্গে খুলনা-যশোর রেল লিংকের দ্বারা যুক্ত। খুলনা স্টেশন থেকে বাংলাদেশের বিভিন্ন শহরে রেল চলাচল করে। অতীতে খুলনা রেল স্টেশনের দ্বারা খুলনা শহর তৎকালিন বাংলার বৃহত্তম মহানগর কলকাতার সঙ্গে যুক্ত ছিল। এই স্টেশন থেকে কলকাতার সঙ্গে রেল পরিসেবা ১৯৫৬ সালে বন্ধ হয়ে যায়। স্টেশনটি খুলনা শহরের অন্তঃনগরী রেল পরিসেবা প্রদান করে।
এই স্টেশনের ভবনটি ব্রিটিশদের আদলে তৈরি করা।

## ইতিহাস
খুলনা রেল স্টেশনটি ব্রিটিশ ভারতে নির্মিত হয়েছিল। স্টেশনটি শিয়ালদহ-যশোর-খুলনা রেল পথের প্রান্তীক স্টেশন ছিল। এই রেল পথে বরিশাল এক্সপ্রেস  শিয়ালদহ থেকে  খুলনা পর্যন্ত, ভায়া পেট্রাপোল-বেনাপোল। হয়ে চলাচল করতো। ১৯৫৬ সালে ভারত-পাকিস্থানের যুদ্ধের জন্য রেল চলাচল বন্ধ হয় খুলনা থেকে কলকাতা পর্যন্ত।

## তথ্যসূত্র

বিষয়শ্রেণী:খুলনার রেলওয়ে স্টেশন
বিষয়শ্রেণী:১৮৮৪-এ চালু রেলওয়ে স্টেশন
শাহ আলম

**মোহাম্মদ শাহ আলম** (৫ মে ১৯৫৮ - ২৯ মে ১৯৮৯) হলেন একজন কৃতি বাংলাদেশী ক্রীড়াবিদ। তিনি টানা দু'বার সাফ গেমসে দ্রুততম মানব হওয়ার গৌরব অর্জন করেন।

## জন্ম ও পারিবারিক পরিচিতি
শাহ আলমের জন্ম ১৯৫৮ সালের ৫ মে মেহেরপুর জেলার গাংনী উপজেলার সাহেবনগর গ্রামের এক দরিদ্র কৃষক কবির হোসেনের পরিবারে।

## শিক্ষা ও কর্মজীবন
দারিদ্রতার কারণে শাহ আলমের শিক্ষাজীবন দীর্ঘায়িত হয়নি; মাত্র দশম শ্রেণিতে পড়াকালীন তিনি বাংলাদেশ সেনাবাহিনীতে সিপাহী পদে যোগদান করেন।

## ক্রীড়াক্ষেত্রে কৃতিত্ব
১৯৮৪ সালের বাংলাদেশ গেমসে সেনাবাহিনীর হয়ে ২০০ মিটারে স্বর্ণ এবং ১০০ মিটারে ব্রোঞ্জ জিতলেও পরের বছর থেকে ১৯৮৮ সাল পর্যন্ত টানা চার বছর দ্রুততম মানব হন শাহ আলম। একমাত্র স্প্রিন্টার হিসাবে তিনিই দু'দুবার দক্ষিণ এশিয়ার দ্রুততম মানবের খেতাব অর্জন করেন ১৯৮৫ এবং ১৯৮৭ সালের সাফ গেমসে। ১৯৮৮-এর সিউল অলিম্পিকে বাংলাদেশ দলের প্রতিনিধিত্ব করেন শাহ আলম।

## মৃত্যু
১৯৮৯ সালের ২৯ মে বেইজিং এশিয়াডের জন্য জাতীয় দলের ক্যাম্পে যোগ দিতে মোটরসাইকেলে মেহেরপুর থেকে ঢাকায় ফেরার পথে পাবনার বেড়ার দাড়িয়াপুরে তেলবাহী ট্রাকের ধাক্কায় ছিটকে পড়ে গুরুতর আহত হয়ে সাড়ে চার ঘণ্টা পর শেষ নিঃশ্বাস ত্যাগ করেন তথনকার দেশসেরা অ্যাথলেট মোহাম্মদ শাহ আলম।

## পুরস্কার ও সম্মননা
ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৯১ সালে স্বাধীনতা পুরস্কার লাভ করেন।

## আরও দেখুন
* ক্রীড়ায় স্বাধীনতা পুরস্কার বিজয়ীদের তালিকা।

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:বাংলাদেশী দৌড়বিদ
বিষয়শ্রেণী:ক্রীড়ায় স্বাধীনতা পুরস্কার বিজয়ী
বিষয়শ্রেণী:মেহেরপুর জেলার ব্যক্তি
ডিন হ্যাডলি

**ডিন ওয়ারেন হ্যাডলি** (; জন্ম: ২৭ জানুয়ারি, ১৯৭০) ওরচেস্টারশায়ারের নর্টনের স্টোরব্রিজ এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও মিডলসেক্সের প্রতিনিধিত্ব করেছেন তিনি। দলে তিনি মূলতঃ বোলার হিসেবে খেলতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিংয়ে পারদর্শিতা দেখিয়েছেন **ডিন হ্যাডলি**।

## প্রারম্ভিক জীবন
এক সুপরিচিত ক্রিকেট পরিবার থেকে এসেছেন ডিন হ্যাডলি। রন হ্যাডলি তার বাবা ও জর্জ হ্যাডলি তার দাদা ছিলেন। বাবা ও দাদার পর প্রথম টেস্ট ক্রিকেটার তিনি। জর্জ হ্যাডলি ও রন হ্যাডলি ওয়েস্ট ইন্ডিজের পক্ষে যথাক্রমে ২২ টেস্টে ও ২ টেস্টে অংশগ্রহণ করেছেন। টেস্ট ক্রিকেটের ইতিহাসে এটিই প্রথম ঘটনা যেখানে ধারাবাহিকভাবে একই পরিবারের তিনটি প্রজন্ম অংশ নিয়েছে।

ওল্ড সুইনফোর্ড হসপিটালে অধ্যয়ন শেষে রয়্যাল গ্রামার স্কুল ওরচেস্টারে পড়াশোনা করেন। সেখানেই রাগবি ইউনিয়ন ও ক্রিকেটে দক্ষতা প্রদর্শন করেন তিনি।

## কাউন্টি ক্রিকেট
১৯৮৯ সালে ওরচেস্টারশায়ারের দ্বিতীয় একাদশ দলের পক্ষে খেলেন। স্টাফোর্ডশায়ারের নিউক্যাসল-আন্ডার-লাইমের ঠিক বাইরে লেসেটভিত্তিক লেসেট ক্রিকেট ক্লাবের পক্ষে পেশাদার ক্রিকেটে অংশগ্রহণ করেন। মিডলসেক্সে চলে যাবার পর ১৯৯১ সালে বড়দের ক্রিকেটে অভিষেক ঘটে তার। ১৯৯৩ সালে তিনি পুনরায় কেন্টে চলে যান।

১৪ সেপ্টেম্বর, ১৯৯৬ তারিখে এক ইংরেজ কাউন্টি মৌসুমে তিনটি হ্যাট্রিক করে বিশ্বরেকর্ডের সমকক্ষ হন। ক্যান্টারবারিতে হ্যাম্পশায়ারের বিপক্ষে তিনি এ কৃতিত্ব অর্জন করেন। এরপূর্বে ১৯২৪ সালে চার্লি পার্কার ও ১৯৬৩-৬৪ মৌসুমে জে.এস. রাও তিনটি হ্যাট্রিক করেছিলেন।

## আন্তর্জাতিক ক্রিকেট
কেন্টে অবস্থানকালে ইংল্যান্ড ক্রিকেট দলের পক্ষে খেলার জন্য মনোনীত হন। ২৯ আগস্ট, ১৯৯৬ তারিখে পাকিস্তানের বিপক্ষে ওডিআই অভিষেক হয় তার।

৩ জুলাই, ১৯৯৭ তারিখে অস্ট্রেলিয়ার বিপক্ষে তার টেস্ট অভিষেক ঘটে। ঐ দলে ১৯৯৭ থেকে ১৯৯৯ সাল পর্যন্ত খেলেন। তার খেলোয়াড়ী জীবনের অন্যতম সেরা মুহুর্ত ছিল ১৯৯৮ সালে মেলবোর্নের অ্যাশেজ সিরিজের চতুর্থ টেস্টে ম্যান অব দ্য ম্যাচের পুরস্কার লাভ। দ্বিতীয় ইনিংসে ছয় উইকেট তুলে নিয়ে ঐ খেলায় দলকে স্বল্প ব্যবধানে জয়লাভে সহায়তা করেন তিনি। ঐ সফরে এটিই ইংল্যান্ডের একমাত্র জয় ছিল।

## অবসর
আঘাতের কারণে ২০০১ সালে ক্রিকেট থেকে অবসর নেন ডিন হ্যাডলি। বর্তমানে তিনি কেন্টের আপচার্চভিত্তিক আপচার্চ ক্রিকেট ক্লাবের পক্ষে খেলছেন। এছাড়াও, স্ট্যামফোর্ড স্কুলে ক্রিকেট কোচ হিসেবে দায়িত্ব পালন করছেন।

ওয়েস্ট ব্রোমউইচ আলবিওনের একনিষ্ঠ ফুটবল সমর্থক তিনি।

## তথ্যসূত্র

## আরও দেখুন
* জর্জ হ্যাডলি
* হেডলি ভেরিটি
* রিচার্ড হ্যাডলি
* ইংরেজ টেস্ট ক্রিকেটারদের তালিকা

## বহিঃসংযোগ
*
*

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংরেজ ক্রিকেট কোচ
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:কৃষ্ণাঙ্গ ইংরেজ ক্রীড়াব্যক্তিত্ব
বিষয়শ্রেণী:মিডলসেক্সের ক্রিকেটার
বিষয়শ্রেণী:স্টোরব্রিজের ব্যক্তিত্ব
বিষয়শ্রেণী:স্টাফোর্ডশায়ারের ক্রিকেটার
বিষয়শ্রেণী:কৃষ্ণাঙ্গ ইংরেজ ক্রীড়াবিদ
ইস্ট বেঙ্গল এক্সপ্রেস

**ইস্ট বেঙ্গল এক্সপ্রেস** হল রেলপথে ভারত ও বাংলাদেশের (তারপর পূর্ব পাকিস্তান) মধ্যে রেল পরিষেবা। ১৯৬৫ সালের ভারত-পাকিস্তান যুদ্ধের প্রাদুর্ভাবের সময় রেলওয়ে সংযোগ স্থগিত হয়।

## সংক্ষিপ্ত বিবরণ
১৯৬৫ সালের ভারত ও পাকিস্তানের মধ্যে সশস্ত্র সংঘাত শুরুর আগে ভারত ও পূর্ব পাকিস্তানের মধ্যে রেল সংযোগ বিদ্যমান ছিল। দুই দেশের মধ্যে পণ্য ও যাত্রীদের বহনকারী তিনটি ট্রেন চালু ছিল: (১) সড়দহ ও গোয়ালন্দ ঘাটের মধ্যবর্তী ভায়া গেদে-দর্শনা (২) ইস্ট বেঙ্গল মেল- শিয়ালদহ ও পার্বতীপুর জংশন ভায়া গেদে-দর্শনা এবং (৩) বরিশাল এক্সপ্রেস- শিয়ালদহ ও খুলনা মধ্যে, ভায়া পেট্রাপোল-বেনাপোল সীলদাহ। 

## ইতিহাস
ইস্টার্ন বেঙ্গল রেলওয়ে ১৮৭১ সালে পদ্মার দক্ষিণের কলকাতায়-গোয়ালন্দ রেলপথ খুলে দেয়। এই রেলপথেই চালু হয় ইস্ট বেঙ্গল এক্সপ্রেস।
### গোয়ালন্দ
পূর্ববর্তী কয়েক বছরে গোয়ালন্দ ঘাটের গুরুত্ব সম্পর্কে একটি সংক্ষিপ্ত বিবরণ রয়েছে: "কলকাতা থেকে ঢাকা পর্যন্ত রেললাইনটি গোয়ালন্দে শেষ হয়ে যায় এবং সেখানে থেকে নারায়ণগঞ্জ-এর সঙ্গে স্টিমারে যোগাযোগ অব্যাহত রাখা হয়। কলকাতা থেকে রাত্রি সকাল সকালের গোয়ালন্দে এক জমায়েত করে ... এটি (গোয়ালন্দ) পদ্মা, বা গঙ্গা এবং ব্রহ্মপুত্রের সংযোগে অবস্থিত, এবং স্টিমারের দৈনিক পরিষেবা রেল ব্যবস্থার সাথে যুক্ত। নারায়ণগঞ্জ ও চাঁদপুরে এবং মাদারীপুর, বরিশাল, সিলেট ও ​​কাছার স্টিমার সার্ভিসের সাথে। শুকনো মৌসুমে দীঘা ঘাট থেকে পদ্ম পর্যন্ত এবং বর্ষাকালে বরাক এবং ব্রহ্মপুত্র নদ হয়ে ডিগ্রুগড় পর্যন্ত স্টিমার পরিষেবা চালুছিল। যেহেতু এটি দেখা যাবে যে গোলন্দু বাংলার জলপথের মধ্যে একটি অত্যন্ত শক্তিশালী কৌশলগত অবস্থান দখল করে নিয়েছে, এমন একটি অবস্থান যা রেলওয়ে উন্নয়নের চেয়ে অনেক শক্তিশালী হয়েছে। " 

## যাত্রা পথ
}

|}
|}

ইস্ট বেঙ্গল এক্সপ্রেস কলকাতা শহরের প্রধান রেল স্টেশন শিয়ালদহ থেকে যাত্রা শুরু করতো। এর পর এক্সপ্রেস ট্রেনটি রানাঘাট, গেদে হয়ে বাংলাদঘশের দর্শনা স্টেশনে প্রবেশ করে কুষ্টিয়া রেল স্টেশনোর দিকে অগ্রসর হত। এর পর এক্সপ্রেস ট্রেনটি প্রান্তীক স্টেশন গোয়ালন্দ ঘাটে থামত। ওকই পথে গোয়ালন্দ থেকে কলকাতার শিয়ালদহ স্টেশনে ফিরত ইস্ট বেঙ্গল এক্সপ্রেস।

## তথ্যসূত্র

বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:১৮৭১-এ ভারতে প্রতিষ্ঠিত
বিষয়শ্রেণী:কলকাতার পরিবহন
আতিকুর রহমান

**আতিকুর রহমান** (জন্ম: ৫ মে ১৯৬৫) হলেন একজন কৃতি বাংলাদেশী ক্রীড়াবিদ। তিনি প্রথম বাংলাদেশী হিসাবে কমনওয়েলথ গেমসে স্বর্ণ পদক জয়ের গৌরব অর্জন করেন।

## পুরস্কার ও সম্মননা
ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৯৪ সালে স্বাধীনতা পুরস্কার লাভ করেন।

## আরও দেখুন
* ক্রীড়ায় স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্রীড়ায় স্বাধীনতা পুরস্কার বিজয়ী
বিষয়শ্রেণী:কমনওয়েলথ গেমসে স্বর্ণপদক বিজয়ী বাংলাদেশী
বিষয়শ্রেণী:কমনওয়েলথ গেমসে রৌপ্যপদক বিজয়ী বাংলাদেশী
বিষয়শ্রেণী:বাংলাদেশী পুরুষ ক্রীড়া শুটার
ভূগতিবিদ্যা

**ভূগতিবিদ্যা** হল ভূপ্রকৃতিবিদ্যার একটি উপক্ষেত্র, যা পৃথিবীর গতিবিদ্যা নিয়ে আলোকপাত করে। খনিজ সংশ্লেষণ কীভাবে ভূত্বকীয় পাত ও ভূতাত্ত্বিক উপাদান, যেমন সমুদ্রতল প্রসরণ, পর্বত গঠন, আগ্নেয়গিরি, ভূমিকম্প, চ্যুতি, এবং অন্যান্য বিষয়াদিতে পরিবর্তিত হয় তা জানার জন্য ভূগতিবিদ্যা পদার্থবিদ্যা, রসায়ন ও গণিত ব্যবহার করে। এটি চৌম্বক ক্ষেত্র, মহাকর্ষ, সিজমিক তরঙ্গ এবং শিলার খনিবিজ্ঞান ও তাদের আইসোটোপ মিশ্রণ পরিমাপ করে অভ্যন্তরীণ কার্যাবলি প্রমাণ করার চেষ্টা করে। ভূগতিবিদ্যার পদ্ধতিসমূহ অন্য গ্রহ অন্বেষণেও ব্যবহৃত হয়।

## সংক্ষিপ্ত বিবরণ
ভূগতিবিদ্যা মূলত পৃথিবীব্যাপী চলমান বস্তুর প্রক্রিয়ার সাথে সংশ্লিষ্ট। শিলার গলন বা আকৃতি পরিবর্তন এবং চাপ ক্ষেত্রের ফলে এর প্রবাহের কারণে পৃথিবীর অভ্যন্তরে অপসরণ হয়ে থাকে। চাপের বিস্তৃতি এবং বস্তুর ভৌত বৈশিষ্ট্য, বিশেষ করে চাপের শিথিলতার সময় পরিমাপের উপর ভিত্তি করে এই আকৃতি পরিবর্তন হতে পারে চ্যুত, স্থিতিস্থাপক, বা নমনীয়। শিলাসমূহ গাঠনিক ও মিশ্রণগতভাবে বিভিন্ন উপাদানের সমন্বয়ে গঠিত এবং পরিবর্তনশীল চাপের অধীন, ফলে নিকটবর্তী স্থান-সংক্রান্ত এবং সাময়িক নৈকট্যের মধ্যে বিভিন্ন ধরনের আকৃতি পরিবর্তন দেখতে পাওয়া যায়। ভূত্বাত্ত্বিক সময় পরিমাপ ও দৈর্ঘ্যের ক্ষেত্রে ক্রমাগত মাঝারি পরিমাপ ও সম চাপ ক্ষেত্র ব্যবহার সুবিধাজনক।

## তাপগতিবিজ্ঞান
শিলার ভৌত বৈশিষ্ট্যসমূহ শিলা এবং গঠনের তাপগতিবিদ্যায় অবস্থার উপর নির্ভর করে চাপের হার ও প্রক্রিয়া নিয়ন্ত্রণ করে, যেমন ফলন শক্তি বা সান্দ্রতা। এই ক্ষেত্রে সবচেয়ে গুরুত্বপূর্ণ তাপগতি চলরাশি হল তাপমাত্রা এবং চাপ। উভয়ই গাঢ়ত্বের সঙ্গে বৃদ্ধি পায়, ফলে একটি প্রাথমিক ধারণা হল আকৃতি পরিবর্তনের প্রক্রিয়া গাঢ়ত্বের পরিপ্রেক্ষিতে বোঝা যায়। উচ্চ অশ্মমন্ডলে চ্যুত পরিবর্তন প্রায়ই হয়ে থাকে কারণ কম চাপে শিলাসমূহে অপেক্ষাকৃত কম ভঙ্গুর শক্তি থাকে, একই সময়ে কম তাপমাত্রা নমনীয় প্রবাহের সম্ভাবনা হ্রাস করে। ভঙ্গুর-প্রসারণীয় রূপান্তর অঞ্চলের পরে, প্রসারণীয় পরিবর্তন প্রভাব বিস্তার করে।

## পৃথিবীর গতি
পৃথিবীর চাপের পিছনে প্রধান বল প্রদানকারী হল রেডিওআইসোটোপের ক্ষয়, ঘর্ষণ ও অবশিষ্ট তাপের তাপ শক্তি। ভূপৃষ্ঠের শীতলীকরণ ও পৃথিবীতে তাপ উৎপাদন স্বল্প-সুস্থিত তাপের মাত্রা উত্তপ্ত অংশ থেকে তুলনামূলক শীতল অশ্মমন্ডলের সৃষ্টি করে।

## তথ্যসূত্র

;গ্রন্থপঞ্জী

*
*
*

## বহিঃসংযোগ
*Geological Survey of Canada - Geodynamics Program
*Geodynamics Homepage - JPL/NASA
*NASA Planetary geodynamics
*Los Alamos National Laboratory&ndash;Geodynamics & National Security
*Computational Infrastructure for Geodynamics

বিষয়শ্রেণী:ভূপদার্থবিদ্যা
বিষয়শ্রেণী:ভূগতিবিদ্যা
বিষয়শ্রেণী:ভূগণিত
বিষয়শ্রেণী:ভূ-পদার্থবিজ্ঞান
বিষয়শ্রেণী:ভূত্বকীয় পাতগঠন প্রক্রিয়া